
16.01.2026 дан амалда
Ушбу хужжат Транспорт воситаси эгасининг учинчи шахсларга етказилган зарарни қоплаш бўйича фуқаролик жавобгарлигини мажбурий суғурта қилиш бўйича асосий маълумотларни ўз ичига олади.

«Транспорт воситалари эгаларининг фуқаролик жавобгарлигини мажбурий суғурталаш (ОСАГО/ ОСГОВТС)» ДАСТУРИ

	Суғурта тури
	Мажбурий*

	Суғурталовчи
	«Imkon-Sug'urta» АЖ 

	Суғурта қилдирувчи
	Транспорт воситаси эгаси ёки ундан қонуний 
асосларда фойдаланувчи шахс

	Суғурта муддати
	1 йил

	Суғурта тарифи
	Енгил автомобиллар учун тарифлар
· Тошкент шахар ва Тошкент вилояти:
 чекланган ҳайдовчилар билан — 192 000 сўм, чекловсиз — 384 000 сўм.
· Бошқа вилоятлар:
чекланган ҳайдовчилар билан — 160 000 сўм, чекловсиз — 320 000 сўм.
· МДҲ давлатлари автомобиллари:
 чекланган ҳайдовчилар билан — 320 000 сўм, чекловсиз — 640 000 сўм.

Юк автомобиллари учун тарифлар
· Тошкент шаҳри ва Тошкент вилояти:
чекланган ҳайдовчилар билан — 336 000 сўм, чекловсиз — 672 000 сўм.
· Бошқа вилоятлар: 
чекланган ҳайдовчилар билан — 280 000 сўм, чекловсиз — 560 000 сўм.
· МДҲ давлатлари автомобиллари: 
чекланган ҳайдовчилар билан — 560 000 сўм, чекловсиз — 1 120 000 сўм.

	Суғурта суммаси
	80 000 000,00 сўмгача (битта суғурта ҳодисаси учун), шу жумладан:
· жабрланувчининг ҳаёти ва соғлиғига етказилган зарар учун лимит — 52 000 000,00 сўмгача;
·  жабрланувчининг мол-мулкига етказилган зарар учун лимит — 
28 000 000,00 сўмгача.

	Суғурта хавфлари**

	· транспорт воситаси иштирокида ЙТҲ содир бўлиши;
· суғурталанган шахснинг айби билан бошқа шахсларнинг мулкига зарар етказилиши;
· инсон ҳаёти ёки соғлиғига зарар етказилиши.

	Зарарларни тўғридан-тўғри 
қоплаш ва Европротокол
	ЙТҲ иштирокчилари фақат 2 та автоулов бўлганда, соғлиққа зарар етказилмаган ва тарафлар ўртасида низо бўлмаган тақдирда, Ички ишлар ходимларисиз (мобил илова орқали Электрон хабарнома тузиб) расмийлаштиришлари ҳамда жабрланувчи ўз суғурта компаниясига тўғридан-тўғри мурожаат қилиши мумкин.

	Суғурта қопламаси
қўлланилмайдиган ҳолатлар **
	· суғурта шартномасида назарда тутилмаган транспорт воситасидан фойдаланиш;
· суғурталанувчининг ўз транспорт воситасига етказилган зарар;
· қасддан зарар етказиш ҳолатлари;
· транспорт воситасини тегишли ҳуқуқсиз (ҳайдовчилик гувоҳномасисиз) ёки алкоголли ичимликдан, гиёҳвандлик моддасидан мастлик ҳолатида бошқариш натижасида етказилган зарарлар.
· мусобақа, пойга ва синовларда юзага келган ҳодисалар;
· маънавий зарар ва бой берилган фойда;
· ҳужжатларни сохталаштириш ёки нотўғри маълумот бериш;
· қонунчиликда белгиланган бошқа истисно ҳолатлар.



Изоҳ:
* ТВЭФЖМС – Транспорт воситалари эгаларининг фуқаролик жавобгарлигини мажбурий суғурта қилишни англатади. Ушбу турдаги автомобил суғуртаси ҳар бир автомобил эгаси учун мажбурий бўлиб, уни расмийлаштирмаслик жаримага сабаб бўлиши мумкин.

